שחרית 
אולי היד אותך בלי דעת מבקשת, ; או את חיי פתאום אלייך תקראי ; יש דומיה חדה עד היותה לקשב. ; אשר נולדה - יאור ; ונהפכה - ראי. ; כבהתעתד פגישה, כבהסתודד מחתרת, ; כבהתאמת חשד - אני מכיר: קולך! ; בצחוק ובלחישות אלי את מסופרת, ; כאז אני עומד שבוי בעיגולך. ; כי תשוקתי חיים תובא עוד לרגלייך. ; כל נתיבה, כל זמר, מגיעים עד דום. ; אני אשוב שנית אלייך, רק אלייך, ; במו עיני אותך לנצח לעצום. ; הלילה כה שלו. אפל עכשיו היין. ; הצער האחרון על מפתנך יגווע. ; הלילה כה שלו. ירח בן שבועיים ; ישן בעריסת החושך הגבוהה. ; הנה תקרב שחרית רועדת עד ביתנו ; ותעלה בסליל המדרגות הקר. ; כולנו, בת שלי, ננוח בלעדינו... ; כולנו עוד נהיה רק זמן אשר עבר; 